Wanna Be Startin' Somethin'

Το **Wanna Be Startin' Somethin**' είναι τραγούδι του Μάικλ Τζάκσον. Το Wanna Be Startin' Somethin' κυκλοφόρησε στις 8 Μαΐου 1983, από την Epic Records ως το τέταρτο single από το έκτο άλμπουμ του Τζάκσον, *[[Thriller (άλμπουμ)|Thriller]]* (1982). Είναι το πρώτο τραγούδι στον κατάλογο κομματιών του *Thriller*. Το τραγούδι γράφτηκε από τον Τζάκσον, με παραγωγό τον Κουίνσι Τζόουνς (με συμπαραγωγό τον Τζάκσον). Οι στίχοι του τραγουδιού αναφέρονται σε ξένους που διαδίδουν φήμες για αρχή μιας επιχείρησης χωρίς καλή αιτία. Μουσικά, το Wanna Be Startin' Somethin' έχει ένα διαπολιτισμικό θέμα της disco, όπως και το προηγούμενο υλικό του Τζάκσον από το *[[Off the Wall (άλμπουμ)|Off the Wall]]* (1979). Η διευθέτηση του ρυθμού του κομματιού αποτελεί διαπλοκή σχεδία από ντραμς, ενώ η διευθέτηση κρουστών είναι ηχηρή και ακριβής. Το Wanna Be Startin' Somethin' είχε επανεκτελεστεί από διάφορους καλλιτέχνες. Εκτός από το *Thriller*, το Wanna Be Startin' Somethin εμφανίζεται σε απανθίσματα και greatest hits albums του Τζάκσον.

Το Wanna Be Startin' Somethin' έλαβε θετικές απόψεις από τους μουσικούς κριτικούς. Το τραγούδι ήταν επίσης εμπορικά επιτυχημένο, φθάνοντας στα top 20 και top 30 σε πολλές χώρες. Το τραγούδι έγινε το πέμπτο top ten single στις ΗΠΑ στο ''Billboard'' Hot 100, φθάνοντας στο top ten, στη 5η θέση. Το τραγούδι ξαναμπήκε στα τσαρτ το 2008, μετά την κυκλοφορία του *[[Thriller 25]]*. Μετά τον θάνατο του Τζάκσον, τον Ιούνιο του 2009, το τραγούδι ξαναμπήκε στα παγκόσμια τσαρτ, κυρίως λόγω των digital download πωλήσεων. Σε αντίθεση από τα προηγούμενα singles από το *Thriller*, το Wanna Be Startin' Somethin' δεν έχει μουσικό βίντεο, αλλά εκτελέστηκε από τον Τζάκσον σε παγκόσμιες περιοδείες, τόσο σε περιοδείες των Τζάκσον 5 και σε solo περιοδείες.

Ως μέρος της κυκλοφορίας του *Thriller 25*, ένα remix του Wanna Be Startin' Somethin', ονόματι *Wanna Be Startin' Somethin' 2008*, ηχογραφήθηκε με τον Akon, και κυκλοφόρησε ως το δεύτερο single του άλμπουμ. Το τραγούδι έγινε εμπορικά επιτυχημένο, φθάνοντας στο top ten σε 6 χώρες, καθώς και στο top 20 σε αρκετές χώρες παγκοσμίως και στο top 40 στον Καναδά. Το τραγούδι ήταν πιο επιτυχημένο παγκοσμίως από ότι στις ΗΠΑ, φθάνοντας στη 81η θέση στο *Billboard* Hot 100, η χειρότερη θέση του κομματιού στα τσαρτ.

## Προϊστορία

Το Wanna Be Startin' Somethin' γράφτηκε από τον Μάικλ Τζάκσον, με παραγωγό τον Κουίνσι Τζόουνς (με συμπαραγωγό τον Τζάκσον). Γράφτηκε αρχικά για την αδερφή του, Λα Τόγια Τζάκσον, η οποία είχε δύσκολες σχέσεις με τις κουνιάδες της, αλλά ο Μάικλ ολοκλήρωσε την ηχογράφηση του κομματιού και η Λα Τόγια το εκτέλεσε μερικές φορές στις συναυλίες της. Το τραγούδι ηχογραφήθηκε το 1978 για το άλμπουμ *[[Off the Wall (άλμπουμ)|Off the Wall]]*, αλλά ηχογραφήθηκε εκ νέου το 1982, στο Λος Άντζελες, στην Καλιφόρνια. Το Wanna Be Startin' Somethin' ήταν ένα από τα τέσσερα τραγούδια για τα οποία ο Τζάκσον έλαβε δικαιώματα συνθέτη στο έκτο άλμπουμ του καλλιτέχνη, *[[Thriller (άλμπουμ)|Thriller]]* (1982). Το τραγούδι κυκλοφόρησε από την Epic Records ως το τέταρτο single από το άλμπουμ. Σε αντίθεση με τα προηγούμενα singles του *Thriller*, το Wanna Be Startin' Somethin' δεν είχε ταινία ή μουσικό βίντεο για να προωθηθεί.

Εκτός από το *Thriller*, το Wanna Be Startin' Somethin' εκτελέστηκε σε πολλά απανθίσματα και greatest hits albums του Τζάκσον μετά την κυκλοφορία του. Το Wanna Be Startin' Somethin' εμφανίζεται στον πρώτο δίσκο του **' το 1995, καθώς και στην 25η επετειακή έκδοση του ''Thriller'', ονόματι ''[[Thriller 25]]'', και στο greatest hits album ''[[King of Pop (άλμπουμ)|King of Pop]]'' - και τα δύο άλμπουμ κυκλοφόρησαν το 2008. Το τραγούδι βρίσκεται στον κατάλογο κομματιών του greatest hits album ''[[The Essential Michael Jackson]]'' και του απανθίσματος ''[[Michael Jackson's This Is It (άλμπουμ)|This Is It]]''.

==Σύνθεση==

Το Wanna Be Startin' Somethin' έχει ένα διαπολιτισμικό θέμα της disco, όπως και το προηγούμενο υλικό του Τζάκσον από το ''[[Off the Wall (άλμπουμ)|Off the Wall]]'' (1979). Η διευθέτηση του ρυθμού του κομματιού (η οποία έγινε από τον Τζάκσον) αποτελεί διάπλοκη σχεδία από ντραμς και έγινε από τον [[Παυλίνο ντα Κόστα]], ενώ η διευθέτηση κρουστών είναι ηχηρή και ακριβής. Το [[Slant (περιοδικό)|''Slant'' Magazine]] δήλωσε ότι το τραγούδι ήταν «πολύπλοκο μωσαϊκό των hooks και των αναφορών της ποπ». Οι στίχοι του κομματιού, ''Too high to get over, too low to get under'', έχει πολλές ομοιότητες με το ''[[One Nation Under a Groove]]'', των [[Funkadelic]].

Οι στίχοι του κομματιού αφορούν τα μέσα και τον τύπο, καθώς επίσης και τους κουτσομπόληδες και τους ανθρώπους που προσπαθούν να δημιουργήσουν προβλήματα χωρίς αιτία, κάτι που αναφέρει στους στίχους ''Someone's always tryin' to start my baby crying'', και τότε πηγαίνει σε πιο «οιονεί παράνοια» στο «πικρό» ρεφρέν, ''You're a vegetable, you're a vegetable/They'll eat off you, you're a vegetable''. Στο Wanna Be Startin' Somethin', τα φωνητικά του Τζάκσον βρίσκονται μεταξύ G#3 και E5. Το τραγούδι παίζεται στο κλειδί του μεγάλου Ε. Το τραγούδι είναι μέτρια φωτεινό και έχει 120 κτύπους ανά λεπτό. Το τραγούδι έχε βασική ακολουθία του D/E–E–D/E–E ως την πρόοδο της συγχορδίας. Το coda στο τέλος του κομματιού έρχεται από το κομμάτι του σαξοφωνίστα [[Μανού Ντιμπανγκό]], ''[[Soul Makossa]]''. Το coda είναι το ''Mama-say mama-sah ma-ma-coo-sah''.

==Κριτική==

Το 'Wanna Be Startin' Somethin' έλαβε γενικά θετικές κριτικές. Ο Κρίστοφερ Κόννελι, του ''[[Rolling Stone]]'', περιέγραψε το Wanna Be Startin' Somethin' ως «το πιο μαχητικό κομμάτι» του ''Thriller''. Ο Κόννελι σημείωσε ότι στο «υπερενεργό» κομμάτι «τα αισθήματα του Τζάκσον είναι τόσο ωμά που το κομμάτι είναι σχεδόν εκτός ελέγχου». Επιπλέον σχολίασε ότι το κομμάτι έχε μια «μελωδία που είναι σχεδόν τόσο εξαιρετική όσο ο Τζάκσον στη σκηνή - και είναι πολύ απρόβλεπτη». Τονίζοντας ότι ενώ οι στίχοι του κομματιού «δεν θα αφήσουν άυπνο τον [[Έλβις Κοστέλλο]] τις νύχτες», αυτοί «δείχνουν ότι ο Τζάκσον προχώρησε πέρα από τα συναισθήματα που είχε στο ''Off the Wall''». Πρόσθεσε ότι η «ωμή ικανότητα του Τζάκσον μπορεί να κάνει κομμάτια», όπως το Wanna Be Startin' Somethin', και τα άλλα κομμάτια του ''Thriller'', «κομμάτια πρώτης τάξεως».

Ο [[Στέφεν Τόμας Έρλεβαϊν]], του [[Allmusic]], δήλωσε ότι τα Wanna Be Startin' Somethin', ''[[Beat It]]'', ''[[Billie Jean]]'' και ''[[Human Nature (τραγούδι, Μάικλ Τζάκσον)|Human Nature]]'' ήταν τα καλύτερα κομμάτια του ''Thriller''. Ο Έρικ Χέρντερσον, του ''Slant'' Magazine, δήλωσε ότι «με τρία γρήγορα rimshots», ένιωσε ότι το Wanna Be Startin' Somethin' είναι όπως «τα σαλπίσματα του δικαστηρίου». Ο [[Ρόμπερτ Κριστγκάου]], ένας μουσικός κριτικός, δήλωσε ότι «περίμενε να έπαιζε» τα Wanna Be Startin' Something και ''Thriller'' στη «πίστα» και όχι στο «δωμάτιο» του. Το Wanna Be Startin' Somethin' έλαβε μια υποψηφιότητα για [[Βραβεία Γκράμι|Γκράμι]]. Το τραγούδι ήταν υποψήφιο στην κατηγορία Best R&B Song στην τελετή των Γκράμι το 1984, αλλά έχασε από το ''Billie Jean'', ακόμα ένα single από το ''Thriller.''

==Επιτυχία στα τσαρτ==

Το 1983, το Wanna Be Startin' Somethin' είχε αρκετά μεγάλη επιτυχία στα τσαρτ. Το τραγούδι μπήκε στο top ten του [[Billboard Hot 100|''Billboard'' Hot 100]] στις 2 Ιουλίου 1983, στην 9η θέση, ενώ στην προηγούμενη εβδομάδα ήταν στη 15η θέση. Στις 16 Ιουλίου, το Wanna Be Startin' Somethin' έφθασε στη 5η θέση, η οποία αποτελεί και η καλύτερη θέση του τραγουδιού στο τσαρτ. Η 5η θέση έκανε το Wanna Be Startin' Somethin' το τέταρτο  single του ''Thriller'' που έφθασε στο top ten στο ''Billboard'' Hot 100. Το Wanna Be Startin' Somethin' είχε περισσότερη εμπορική επιτυχία από ότι το επόμενο single του άλμπουμ, ''Human Nature'' στο ''Billboard'' Hot 100, με το τραγούδι να φθάνει στη 7η θέση. Το τραγούδι επίσης έφθασε στο top ten, στη 5η θέση, του [[Billboard charts|''Billboard'' R&B Singles Chart]]. Παγκοσμίως, το τραγούδι ήταν εμπορικά επιτυχημένο, καθώς έφθασε στα top 20 και top 30 σε παγκόσμια μουσικά τσαρτ. Στο Ηνωμένο Βασίλειο, στις 11 Ιουνίου 1983, το τραγούδι μπήκε στο top 40, στην 38η θέση. Την επόμενη εβδομάδα, το τραγούδι έφθασε στη 14η θέση, και στις 25 Ιουνίου, το τραγούδι έφθασε στο top ten, στην 8η θέση. Το τραγούδι έμεινε στα τσαρτ για 9 εβδομάδες το 1983. Στη Νέα Ζηλανδία, στις 24 Ιουλίου 1983, το Wanna Be Startin' Somethin' μπήκε στα τσαρτ, στη 47η θέση. Την επόμενη εβδομάδα, το τραγούδι έφθασε στη 35η θέση, η οποία ήταν η καλύτερη θέση του κομματιού στη Νέα Ζηλανδία. Το τραγούδι έμεινε στο top 50 της Νέας Ζηλανδίας για 3 εβδομάδες. Το Wanna Be Startin' Somethin' μπήκε στα τσαρτ της Ολλανδίας, στις 9 Ιουλίου 1983, στο top five, στη 4η θέση. Την επόμενη εβδομάδα, το κομμάτι έφθασε στην 3η θέση, η οποία ήταν και η καλύτερη θέση του κομματιού στην [[Ολλανδία]], και έμεινε εκεί για 3 εβδομάδες. Το τραγούδι έμεινε στο top ten για αρκετές εβδομάδες, ενώ έμεινε στο top 20 για 10 εβδομάδες το 1983.

Το 2008, μετά την κυκλοφορία του ''Thriller 25'', το τραγούδι ξαναμπήκε στα παγκόσμια τσαρτ. Το Wanna Be Startin' Somethin' μπήκε στα τσαρτ της Ιταλίας στις 21 Φεβρουαρίου 2008, φθάνοντας στη 14η θέση - το τραγούδι παρέμεινε στα τσαρτ της Ιταλίας για μία εβδομάδα. Το τραγούδι μπήκε στα τσαρτ της Δανίας, στο top 30, στη 29η θέση. Την επόμενη εβδομάδα το κομμάτι έφθασε στη 22η θέση, η οποία ήταν η καλύτερη θέση του κομματιού στη Δανία. Στην Ελβετία, το τραγούδι μπήκε στο top 50, στη 47η θέση, στις 24 Φεβρουαρίου 2008. Την επόμενη εβδομάδα το τραγούδι έφθασε στη 30η θέση, η οποία αποτελεί και η καλύτερη θέση του τραγουδιού στα ελβετικά τσαρτ. Μετά από έξι εβδομάδες στα τσαρτ, βγήκε από το top 100, και μετά από τέσσερις εβδομάδες ξαναμπήκε στη 83η θέση, πριν βγει ξανά από το τσαρτ. Μετά τον [[Θάνατος του Μάικλ Τζάκσον|θάνατο του Μάικλ Τζάκσον]], τον Ιούνιο του 2009, αυξήθηκε η δημοτικότητα της μουσικής της. Το Wanna Be Startin' Somethin' ξαναμπήκε στα τσαρτ του Ηνωμένου Βασιλείου στις 4 Ιουλίου 2009, στη 72η θέση. Την επόμενη εβδομάδα, το κομμάτι έφθασε στη 51η θέση, ενώ την μεθεπόμενη βρέθηκε εκτός του top 100. Στις 12 Ιουλίου, το Wanna Be Startin' Somethin' ξαναμπήκε στα ελβετικά τσαρτ για δεύτερη φορά. Το τραγούδι έφθασε στη 37η θέση, η οποία ήταν και η καλύτερη θέση του στα ελβετικά τσαρτ. Το τραγούδι έμεινε στα τσαρτ για 3 εβδομάδες, πριν βγεί από το top 100.

==Ζωντανές εκτελέσεις==

[[Αρχείο:This Is It screenshot.jpg|thumb|right|250px|Ο Τζάκσον και κάποιοι χορευτές εκτελούν το Wanna Be Startin' Somethin' κατά τις πρόβες για τις συναυλίες του This Is It. Το βίντεο συμπεριλαμβάνεται στην ταινία ''[[Michael Jackson's This Is It]]'' (2009)]]

Το Wanna Be Startin' Somethin' εκτελέστηκε ζωντανά από τον Τζάκσον και στις περιοδείες των [[Τζάκσον 5]] και στις solo περιοδείες του. Το τραγούδι, καθώς και άλλα τραγούδια του ''Thriller'', εκτελέστηκαν στην περιοδεία των Τζάκσον, [[Victory Tour (περιοδεία, Τζάκσον 5)|Victory Tour]] (1984), ήταν το πρώτο κομμάτι που εκτελέστηκε στις συναυλίες της περιοδείας. Το Wanna Be Startin' Somethin' εκτελέστηκε σε όλες τις περιοδείες του Τζάκσον ως solo καλλιτέχνη. Όπως και για το Victory Tour, το Wanna Be Startin' Somethin' ήταν το πρώτο κομμάτι στις συναυλίες του [[Bad World Tour]] (1987-1989).

Το Wanna Be Startin' Somethin' επίσης εκτελέστηκε στην περιοδεία [[Dangerous World Tour]] (Ιούνιος 1992-Νοέμβριος 1993). Το Dangerous World Tour έπρεπε να διαρκέσει λίγο περισσότερο, αλλά κάποιες συναυλίες ακυρώθηκαν λόγω των προβλημάτων υγείας του Τζάκσον, καθώς και του άγχους από τις κατηγορίες για σεξουαλική κακοποίηση παιδιού. Οι επόμενες, και οι τελευταίες εκτελέσεις του κομματιού από τον Τζάκσον, έγιναν κατά την περιοδεία [[HIStory World Tour]] (1996-1997).

Από τον Μάρτιο του 2009, ο Τζάκσον ετοιμαζόταν να εκτελέσει το Wanna Be Startin' Somethin' στην περιοδεία [[This Is It (συναυλίες, Μάικλ Τζάκσον)|This Is It]] (2009-2010). Κατά τις πρόβες για την περιοδεία, η εκτέλεση του Wanna Be Startin' Somethin' περιείχε ένα capella snippet από το ''Speechless'', από το άλμπουμ ''[[Invincible (άλμπουμ)|Invincible]]'' (2001). Μετά τον θάνατο του Τζάκσον, τον Ιούνιο του ίδιου χρόνου, ένα βίντεο με τις πρόβες του Τζάκσον για το κομμάτι συμπεριλήφθηκε στην ταινία ''[[Michael Jackson's This Is It]]''. Το βίντεο συμπεριλήφθηκε και στο [[DVD]] της ταινίας.

==Προσωπικό==




* Γραμμένο, κύρια φωνητικά από τον Μάικλ Τζάκσον
* Παραγωγή από τον Κούινσι Τζόουνς
* Συμπαραγωγός: Μάικλ Τζάκσον
* Γκρέγκ Φίλλινγκεϊνς: Ρόουντ, συνθεσάιζερ
* Μάικλ Μπόντικερ και Μπίλ Γόλφερ: Συνθεσάιζερ
* Ντέιβιντ Γουίλιαμς: Κιθάρα
* Λουίς Τζόνσον: Μπάσο
* Παυλίνο Ντα Κόστα: Κρουστά
* Τζέρρι Χέι, Γκάρι Γκράντ: Τρουμπέτες, flugelhorns

* Λάρρι Γουίλιαμς: Σαξόφωνο, φλάουτο
* Μπίλ Ρέιχενμπαντς: Τρομπόνα
* Μάικλ Τζάκσον, Νέλσον Χάις και Στήβεν Ράι: Bathroom Stomp Board
* Διευθέτηση φωνητικών από τον Μάικλ Τζάκσον
* Διευθέτηση ρυθμού από τον Μάικλ Τζάκσον και τον Κουίνσι Τζόουνς
* Διευθέτηση πνευστών από τυς Τζέρρι Χέι και Μάικλ Τζάκσον
* Background φωνητικά: Τζούλια Βάτερς, Μαξίν Βάτερς, Όρεν Βάτερς, Τζέιμς Ίνγκραμ, Μάικλ Τζάκσον, Μπάνι Χάλλ, Μπέκι Λόπεζ
* Περιέχει στοιχεία από το ''[[Soul Makossa]]''



==Κατάλογος κομματιών==




;Έκδοση των ΗΠΑ

#Wanna Be Startin' Somethin' <small>(Single Version)</small> &ndash; 4:19
#Wanna Be Startin' Somethin' <small>(Ιnstrumental)</small> &ndash; 4:19



;Έκδοση του Ηνωμένου Βασιλείου

#Wanna Be Startin' Somethin' <small>(Single Version)</small> &ndash; 4:19
#[[Rock with You (τραγούδι, Μάικλ Τζάκσον)|Rock with You]] <small>(ζωντανά με τους [[Τζάκσον 5]])</small> &ndash; 3:58



==Wanna Be Startin' Somethin' 2008==



Το Wanna Be Startin' Somethin' ξαναηχογραφήθηκε για την 25η επετειακή εκδοχή του ''[[Thriller (άλμπουμ)|Thriller]]'', ονόματι ''[[Thriller 25]]'', όπως και το ''[[Beat It|Beat It 2008]]'', και κυκλοφόρησε ως ''Wanna Be Startin' Somethin' 2008 with [[Akon]]''. Το κομμάτι ηχογραφήθηκε το 2007, με την εκδοχή του 2008 να έχει στοιχεία remix και επιπλέον φωνητικά από τον Akon. Η εκδοχή του 2008 γράφθηκε και παράχθηκε από τον Akon. Το Wanna Be Startin' Somethin' έλαβε μεικτές απόψεις από τους σύγχρονους μουσικούς κριτικούς, με τους κριτικούς να λένε ότι αν και η εκδοχή του 2008 ήταν καλή, δεν ήταν καλύτερη από την αρχική, αλλά ήταν καλύτερο από άλλες επανακυκλοφορίας του ''Thriller 25''. Επίσης αυτό ήταν το τελευταίο single που κυκλοφόρησε όσο ο Τζάκσον ήταν εν ζωή. Ο Στέφεν Τόμας Έρλεβαϊν, κριτικός του Allmusic, δήλωσε ότι το Wanna Be Startin' Somethin' μετατράπηκε σε «κακόκεφο κομμάτι πιάνου». Δήλωσε ότι καθώς το κομμάτι δεν ήταν και τόσο καλό, «ήταν καλύτερο από την επανεκτέλεση του ''Beat It'' από την [[Fergie (τραγουδίστρια)|Fergie]], και καλύτερο από την επανεκτέλεση του ''The Girl Is Mine'' από τον [[will.i.am]]». Ο Ρόμπ Σέφφιλντ, του ''Rolling Stone'', δήλωσε ότι το Wanna Be Startin' Somethin' ήταν «σχετικά εξαιρετικό» και επαίνεσε τη σύνθεση του κομματιού.

Το τραγούδι κυκλοφόρησε από τις Epic Records και [[Legacy Recordings]], τον Ιανουάριο του 2008, ως το δεύτερο single του άλμπουμ. Το τραγούδι είχε μέτρια επιτυχία παγκοσμίως, φθάνοντας στο top 20 σε αρκετές χώρες, καθώς και στο top ten σε 4 περιοχές. Το τραγούδι έφθασε στη 3η θέση στη [[Σουηδία]] και στη 4η θέση στη Νέα Ζηλανδία. Το τραγούδι έφθασε στη 8η θέση στην [[Αυστραλία]] και στη 10η θέση στη Γαλλία. Το Wanna Be Startin' Somethin' 2008 έφθασε στη 15η θέση στα τσαρτ του Βέλγιου (και στις Φλάνδρες και στη Βαλλονία). Το τραγούδι έφθασε στη 20η θέση στην Ιταλία. Το Wanna Be Startin' Somethin' 2008 έφθασε έως τη 81η θέση του ''Billboard** Hot 100, η οποία ήταν και η χειρότερη θέση του κομματιού στα τσαρτ. Το τραγούδι έφθασε στη 48η θέση του Pop Charts, καθώς επίσης και στη 47η θέση του Pop Hot 100 Airplay. Το τραγούδι έφθασε στη 47η θέση του *Billboard* Hot Digital Songs και στη 33η θέση του Hot Canadian Digital Singles Chart. Το κομμάτι έγινε χρυσό στην Αυστραλία. Ένα μουσικό βίντεο δημοσιεύθηκε σε αρκετά κανάλια για να βοηθήσει την προώθηση του single και του άλμπουμ - περιέχει ένα μοντάζ από τα προηγούμενα μουσικά βίντεο του Μάικλ Τζάκσον και εκτελέσεις κομματιών σε συναυλίων, καθώς επίσης και από βίντεο του Akon.

## Κατάλογος κομματιών

* **CD single**
# Radio Edit – 3:51
# Johnny Vicious Club – Radio Edit – 3:36
# Johnny Vicious Full Club Remix – 9:03

## Προσωπικό για το remix

* Σύνθεση, παραγωγή από τους Μάικλ Τζάκσον, Akon, Τζόρτζιο Τούινφορτ 
* Κύρια φωνητικά από τον Akon(εκτός το δεύτερο ρεφρέν)
* Background φωνητικά από τον Μάικλ Τζάκσον(κύρια φωνητικά στο δεύτερο ρεφρέν)
* Μιξάρισμα από τον Μάρκ Γκούνττσαϊλντ 
* Ηχογραφήθηκε τον Νοέμβριο του 2007

## Επανεκτελέσεις και χρήση στη λαϊκή κουλτούρα

[left|thumb|Στην περιοδεία [Sticky & Sweet Tour, η Μαντόνα και ένας χορευτής, ο οποίος μιμείται τον Τζάκσον, εκτέλεσαν ένα ποτ πουρί των τραγουδιών του Τζάκσον, ενώ διάφορες φωτογραφίες του Τζάκσον εμφανίζονται στην οθόνη]]

Το Wanna Be Startin' Somethin' είχε επανεκτελεστεί από διάφορους καλλιτέχνες μετά την κυκλοφορία του.

*Η μεγαλύτερη αδερφή του Τζάκσον, Λα Τόγια, είχε εκτελέσει το κομμάτι. Το χρησιμοποίησε για να ανοίξε το Sopot Song Festival του 1993, στο MDR στη δεκαετία του 1990, και στην έκτη χρονιά της βρετανικής τηλεοπτικής εκπομπής *[[Celebrity Big Brother 2009 (Ηνωμένο Βασίλειο)|Celebrity Big Brother]]*, το 2009.

*Η Ριάννα χρησιμοποίησε στοιχεία από το τέλος του κομματιού στο single *[[Don't Stop the Music (τραγούδι, Ριάννα)|Don't Stop the Music]]* για το τρίτο της άλμπουμ, *[[Good Girl Gone Bad]]* (2007).

*Μια εβδομάδα μετά τον θάνατο του Τζάκσον, η Μαντόνα χρησιμοποίησε το κομμάτι ως μέρος του ποτ πουρί των τραγουδιών του Τζάκσον ως φόρο τιμής, κατά το δεύτερο μέρος της περιοδείας Sticky & Sweet Tour, τον Ιούλιο του 2009. Επίσης ένας χορευτής μιμείται τις χορευτικές κινήσεις του Τζάκσον, όπως το moonwalk.

*Τον Φεβρουάριο του 2010, η Γουίτνεϊ Χιούστον εκτέλεσε το Wanna Be Startin' Somethin', μαζί με το *[[The Way You Make Me Feel]]*, επίσης κομμάτι του Τζάκσον, κατά τη διάρκεια της περιοδείας I Look to You Tour.

*Η Μπιόρκ εκτέλεσε μια εκδοχή του κομματιού κατά την εκτέλεσε του *I Go Humble* στη σκηνή.

## Τσαρτ

## Παραπομπές


## Εξωτερικοί σύνδεσμοι
* 

κατηγορία:Τραγούδια του Μάικλ Τζάκσον
Κατηγορία:Τραγούδια του 1982
Κατηγορία:Singles του 1983
Κατηγορία:Singles του 2008
Κατηγορία:Singles της Epic Records
Κατηγορία:Post-disco τραγούδια